Sejmenska džamija (Zenica)
<s>Sejmenska džamija nalazi se u Zenici, Bosna i Hercegovina.</s><s>Proglašena je za nacionalni spomenik Bosne i Hercegovine.</s>

<s>Lokacija 
Sejmenska džamija sa haremom nalazi se u centru Zenice, u ulici Londža, u dijelu grada poznatom kao Sejmen, a koji se nalazi između naselja Jalija i Londža.</s>

<s>Historija 
Nije poznato vrijeme gradnje džamije, ali se pretpostavlja, na osnovu nekih nepouzdanih detalja, da je sagrađena početkom 16. vijeka.</s><s>Postoji narodna predaja koja kazuje da je ovu džamiju sagradio oficir janjičarske vojske koja se sastojala od pješadije – sejmeni.</s><s>Riječ sejmen je nastala od perzijske riječi segban, a označava pripadnika turske janjičarske pješadije.</s>

<s>Tokom sedamdesetih godina 20. vijeka promijenjen je unutrašnji raspored (uklonjen trostrani mahfil i sl.).</s><s>Između 1972. i 1976. godine trijem džamije je zatvoren staklom i drvetom te natkriven jedinstvenim džamijskim krovom.</s><s>Između 1996. i 2002. godine izgrađene su muška i ženska abdesthana i pomoćni objekti.</s><s>U prostoru ispred novoga objekta podignut je novi, betonski šadrvan.</s>

<s>Opis 
Zgrada džamije je građena od kamena debljine oko 90 cm.</s><s>Od tesanog kamena sagrađena je i njena munara visine oko 25 metara.</s><s>Munara je završena konusnim šiljatim krovom iznad koga se nalazi alem sa tri jabuke.</s><s>U haremu oko džamije, nalazilo se tridesetak nišana sa turbanima i bogatom ornamentikom, klesanih od domaćeg kamena iz Mošćanice.</s><s>Danas se nalazi 13 nišana.</s>

<s>Reference</s>

<s>Literatura 
 I. Babić, Zaboravljeni zenički Al-Azhar, Zenica 2004., 1987.</s><s>A. Ahmić, Zeničke džamije, Preporod br. 18, Sarajevo 1980.</s><s>Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998.</s><s>-Islamska epigrafika Bosne i Hercegovine, knjiga 3
 S. Jalimam, Prošlost Zenice do 1941., Zenica 1996.</s><s>M. Sarić, Zenička čaršija i mahale, Zenica 2006.</s>

<s>Vanjske veze 
 Zvanična stranica Islamske zajednice u Bosni i Hercegovini
 Zvanična stranica komisije nacionalnih spomenika Bosne i Hercegovine</s>

<s>Džamije u Zenici</s>

